
Cele șapte sărbători ale 
Domnului 


— Etape ale vieţii creștine — 


Sărbătorile Domnului, așa cum ne sînt prezen- 
tate în Levitic 23, erau „zile solemne“, adică timpuri 
stabilite pentru a te apropia de Dumnezeu ca să-l 
aduci jertfe (versetul 37). 

În gîndirea divină, ele nu erau sărbătorile po- 
porului, ci ale lui Dumnezeu, puse deoparte pentru 
El și pentru slava Lui. Cînd tradiţia și ritualurile 
le-au îndepărtat adevăratul lor caracter, ajungînd 
pînă la excluderea Domnului Isus, ele au devenit, 
„sărbătorile iudeilor“ (loan 5.1; 7.2). 

Independent de valoarea lor istorică, ele fiind 
ținute efectiv în Israel, aceste sărbători au o sem- 
nificaţie tipică și o însemnătate profetică. Ne vom 
ocupa de ele în treacăt, pentru a trece la aplicarea 
lor în viață creştină. Căile lui Dumnezeu sînt ace- 
leaşi, fie că este vorba de poporul Său pămîntesc, 
de poporul Său ceresc sau de orice răscumpărat 
individual. Creștinul nu trebuie să mai țină sărbă- 
torile rituale (Coloseni 2.16; Galateni 4.9-11), însă 
cele din Levitic 23 pot fi considerate și din unghiul 
atitor experiențe pe care cel răscumpărat este 
chemat să le cunoască pe drumul credinţei. 


Introducere 


Sabatul este menţionat în fruntea zilelor solemne 
(Levitic 23. 2,3), fără să facă parte din cele șapte 
sărbători cu stringeri laolaltă solemne (versetul 4). 

Primul gînd al lui Dumnezeu este odihna 
(Geneza 2.2,3), nu însă inactivitatea, ci satisfacția 
deplină pe care El o are în împlinirea lucrării Sale. 
Dumnezeu dorește ca şi ai Săi să intre în această 
odihnă; dar, pentru a se putea bucura de o odihnă 
în comun, trebuie să nu existe nici măcar un gînd 
pe care nu l-ar putea împărtăși împreună. Prim gînd 
al lui Dumnezeu, odihna, e de fapt ultimul, ca scop 
și rezultat al tuturor căilor Sale. Trebuie să se 
desfășoare întreg ciclul duhovnicesc al acestor 
şapte sărbători, pentru ca poporul să fie adus în 
propriul său repaus, nu odihna creaţiei, ci a 
răscumpărării, în toată satisfacția pe care Dum- 
nezeu a găsit-o în persoana și lucrarea Fiului Său 
preaiubit — este a Bisericii și a Răscumpărătorului 
Insuși în cer; odihnă a lui Israel pe pămînt în timpul 
mileniului; odihnă a creaţiei care se va bucura de 
libertatea slavei copiilor lui Dumnezeu (Romani 
8.21). 

Păcatul a făcut imposibilă bucuria odihnei pentru 


omul nerăscumpărat; de aceea e necesară prima 
sărbătoare, Paştele, temelia tuturor celorlalte. 
Dumnezeu Și-a găsit odihna absolută în lucrarea lui 
Hristos. El vede sîngele mielului pe stilpii ușii și pe 
pragul de sus. Pentru noi, temelia odihnei stă în 
faptul că Dumnezeu recunoaște ca valabilă lucrarea 
lui Hristos. Dar fiecare, pentru a fi mîntuit, trebuie 
să-și însușească această lucrare. Fiecare familie 
trebuia să aleagă un miel, să-l ţină în casă, să-l 
înjunghie, să dea cu sîngele lui pe stîlpii și pragul 
de sus al ușii, avind credinţă în promisiunea făcută 
lui Moise că în felul acesta, întiiul născut va fi cruțat 
de judecată: aceasta este partea omului. Însă 
temelia odihnei este deplina satisfacţie pe care 
Dumnezeu a găsit-o în lucrarea de pe cruce. 

Mielul de Paște devine hrana familiei care, în 
casă, este la adăpost sub sîngele lui. Însuși Paștele 
va deveni sărbătoarea ţinută în fiecare an ca amin- 
tire a minunatei eliberări făcută odată pentru tot- 
deauna; la fel este cina pentru creștin. Paștele 
anticipa crucea; cina o comemorează. 

De Paște se leagă intim sărbătoarea Azimilor, 
care dura șapte zile. Chiar în Paște se găsesc deja 
azimi; numai Domnul Isus a fost fără aluat, fără nici 
un păcat. Răscumpăratul, la adăpostul singelui, se 
hrănește cu El, Mielul lui Dumnezeu, dăruit ca 
jertfă, fiind totodată Omul desăvîrșit care a slăvit 
pe Dumnezeu în despărțirea absolută de orice rău. 
Credinciosul, unit cu Hristos, e chemat să realizeze 


în umblarea sa, în tot timpul vieţii sale, această 
despărțire de rău, atît de desăvirșit arătată în El. De 
fapt Paştele și Azimile nu formează decît o 
sărbătoare (Luca 22.1). Nu poţi zice: „Am crezut în 
Domnul Isus, sînt mîntuit“, și să umbli ca oamenii 
din lume! 

Cea de a treia sărbătoare, snopul din cele dintii 
roade, nu se putea celebra decît „ în ţară“ (Levitic 
23.10). Egiptul ne vorbește despre lumea din care 
poporul lui Dumnezeu este scos. Pustiul e ceea ce 
a devenit lumea pentru credincios: un loc de lupte 
și de încercări, dar și de numeroase experienţe ale 
harului divin. Pentru a intra în ţară, în plinătatea 
binecuvîntărilor pe care le avem în Hristos, trebuie 
să trecem Iordanul, adică să realizăm moartea şi 
învierea împreună cu El. La seceriș trebuia să iei din 
cîmp un prim snop pentru a-l aduce Domnului a 
doua zi după sabat (Levitic 23.11). Este o imagine 
izbitoare a lui Hristos înviat dintre cei morți, pîrga 
celor adormiţi (1 Corinteni 15.20). Uniţi cu un 
Hristos înviat, sîntem chemaţi să umblăm într-o 
viață nouă. Aceasta este latura pozitivă a vieţii 
creștine. 

După cincizeci de zile venea sărbătoarea Cin- 
cizecimii, cînd un dar de mîncare era adus Dom- 
nului în ziua care venea după al șaptelea sabat. 
Această primă zi dintr-o nouă săptămînă ne 
vorbeşte despre coborirea Duhului Sfînt (Faptele 
Apostolilor 2), puterea umblării celui credincios. 


O lungă perioadă se scurge fără sărbători, pînă 
în luna a șaptea. Nu-i tot așa, adeseori, în viața 
creștină? Ai fost adus la Domnul Isus, ai realizat 
într-o măsură umblarea în bucuria unei vieți noi, 
condusă de Duhul Sfînt. Puțin cîte puţin aceste 
lucruri, apreciate totuși, și-au pierdut atracția, au 
fost puţin neglijate și, pe nesimţite, poţi adormi. 
Trebuie ca Dumnezeu să ne trezească. În luna șap- 
tea, în prima zi a lunii, sunetul trompetelor vestea 
sărbătoarea Bucuriei (Anul Jubileu). Acţiune puter- 
nică a Cuvîntului Său, printr-o încercare sau prin 
alte mijloace, Dumnezeu vrea să aducă sufletul la 
o mai adincă părtăşie cu el. 

Dar această lucrare a harului nu poate avea loc 
fără o lucrare a conștiinței, despre care ne vorbește 
ziua Ispășirii (Levitic 23.27). E necesar să fim 
aduși, în măsura în care putem, la o apreciere mult 
mai clară a păcatului, așa cum îl vede Dumnezeu, 
a suferințelor lui Hristos pentru a-l ispăși și în 
sfîrşit, a prețului sîngelui Său prezentat în Locul 
Preasfînt. Sufletul se lasă atunci în grija lui Dum- 
nezeu și se întemeiază în totul pe jertfa de mult 
timp adusă. 

La citeva zile după smerirea sufletelor la sărbă- 
toarea Ispășirii, venea bucuria sărbătorii Cor- 
turilor: bucuria și părtăşia credinciosului care 
rămîne în Hristos; bucuria și binecuvintarea lui 
Israel sub sceptrul Mesiei. Dar tot în a opta zi a 
sărbătorii avem ceva din fericirea cerului şi a 


bucuriei veşnice a tuturor celor răscumpărați. 

Toate sărbătorile erau în legătură cu jertfele, în 
special cu arderile-de-tot, cum găsim în Numeri 28 
și 29, pentru majoritatea zilelor solemne. Nici un 
progres duhovnicesc real nu se produce în afara 
sentimentului că Hristos S-a oferit lui Dumnezeu, 
că a împlinit voia Sa și că a căutat în toate slava Sa. 
Preţuim, fără îndoială, lucrarea lui Hristos pentru 
noi, dar trebuie să mergem mai departe și mai adînc 
pentru a înţelege închinarea datorată lui Dum- 
nezeu de către răscumpăraţii care beneficiază de 
ceea ce reprezintă sărbătorile: „Să aveţi grijă să-Mi 
aduceţi la timpul stabilit darul Meu, pîinea Mea 
pentru jertfele Mele mistuite de foc, care Îmi sînt 
de un miros plăcut“ (Numeri 28.2). 

În sfi rşit, Deuteronom 16 aminteşte din nou cele 
trei mari sărbători — Paştele și Azimile, Cinci- 
zecimea, Corturile. Acest capitol dat în vederea 
timpului cînd Israel va fi „în ţară“, subliniază 
adunarea poporului în locul în care Domnul Își va 
pune numele. Paştele este marcat prin întristare, 
Cincizecimea prin bucuria împărțită cu ceilalți, Cor- 
turile prin bucuria completă: „să fii foarte bucuros“. 
Să ne apropiem de Dumnezeu și să apărem în fața 
Lui, nu pentru a dobîndi o binecuvintare sau a ne 
face un merit, ci potrivit cu binecuvîntarea primită, 
pentru a mulțumi și nu pentru a obţine ceva. 

În cursul istoriei lui Israel, sărbătorile au fost 
adesea uitate, neglijate, ţinute rău; dar Duhul lui 


Dumnezeu găseşte plăcere în sublinierea ocaziilor 
în care Paștele sau sărbătoarea Corturilor au fost 
ținute după poruncă, în bucuria unei părtășii 
regăsită cu Domnul. Nu se întîmplă tot așa în viața 
noastră? Iar cînd ne găsim clipe deosebite în care 
Dumnezeu vrea să ne vorbească, să ne restaureze 
sufletele, să ne facă să înaintăm duhovnicește, să 
luăm seama la ascultare, să ne străduim să intrăm 
în odihna care ne-a fost dobîndită cu un preţ atit de 
mare. 


Paștele 


(Exod 12.13; Levitic 23.5; Numeri 9.1-5; 
Deuteronom 16.1-8). 


„Dumnezeu vrea să-Și stringă un popor în jurul 
Său, în odihnă, pentru a vesti laudele Sale (Isaia 
43.21). Pentru ca acest lucru să fie posibil, totul 
trebuie să fie pus la punct nu numai în har, ci și în 
dreptate, căci Dumnezeu este lumină, tot așa cum 
este dragoste. Paștele, ca simbol, va pune această 
temelie. 

„Luna aceasta va fi pentru voi cea dintîi lună“. 
Ceva cu totul nou trebuia inaugurat; pentru Dum- 
nezeu nu mai conta ceea ce fusese. Anul civil își 
continua cursul, dar un nou an se deschidea, carac- 
terizat prin relații cu Dumnezeu puse pe o bază cu 
totul nouă. Nu-i tot așa cu noi, cînd ne întoarcem 
la Dumnezeu, cînd sîntem născuţi din nou? Poţi 
veni la Domnul la 12, 20 sau 60 de ani, dar pentru 
Dumnezeu se vor număra doar anii vieții celei noi: 
„dacă este cineva în Hristos, este o creație nouă; 
cele vechi s-au dus; iată, toate s-au făcut noi“ (2 
Corinteni 5.17). 

Ne vom opri puţin asupra a patru aspecte ale 
Paștelui: 

a) partea lui Dumnezeu, 


b) partea celui răscumpărat, 
c) Paștele ca hrană, 
d) Paştele ca amintire. 


a) Partea lui Dumnezeu 


Păcatul a distrus odihna omului și, de la cădere, 
cum zice Domnul Isus: Tatăl Meu lucrează şi Eu 
lucrez. Nu-i odihnă fără răscumpărare, fără Paște, 
simbolul lucrării desăvîrșite împlinite la cruce. 

Dumnezeu avea în fața Lui mielul Său: miel 
cunoscut înainte de întemeierea lumii, arătat însă 
la timpul potrivit. De aceea Exod 12 nu vorbeşte de 
mai mulți miei, atunci cînd fiecare familie trebuia 
să înjunghie unul. Pentru Dumnezeu exista un 
singur Miel: Fiul Său preaiubit. 

Mielul trebuia păstrat patru zile şi dovedit fără 
cusur. Ispitit în toate lucrurile ca și noi, dar fără 
păcat, Domnul Isus a arătat în tot cursul vieţii Sale 
desărvirşirea Sa; cele patru evanghelii ne stau 
mărturie. 

Însă chiar un miel desăvirșit, devenit obiect al 
dragostei pentru cei care trăiau lîngă el, nu-i putea 
salva, căci numai „sîngele face ispășire pentru 
suflet“ (Levitic 17.11). Acest miel pe care învățase- 

ră să-l iubească trebuia înjunghiat; un mănunchi de 
isop trebuia înmuiat în sîngele lui, cu care se un- 
geau pragul de sus şi stilpii ușii. Cu ce neliniște va 
fi privit fiul cel mare gesturile capului casei, ca să 


fie sigur că totul se face conform poruncii divine și 
că astfel, și numai astfel, el va scăpa de la moarte! 

Dar nu-i treaba noastră să ne pronunțăm asupra 

sîngelui; Dumnezeu face acest lucru: „Eu voi vedea 
sîngele și voi trece pe lîngă voi... Domnul... va 
vedea sîngele... și nu va îngădui nimicitorului să 
intre în casele voastre ca să vă lovească“ (Exod 
12.13-23). De fapt, ce sînge vedea Domnul? Nu 
sîngele mielului înjunghiat în seara aceea în fiecare 
familie din Israel — sînge care n-avea capacitatea 
să înlăture păcatele — ci sîngele Fiului Său 
preaiubit ce avea să curgă la crucea de pe Golgota. 

Dreptatea lui Dumnezeu trebuia să-i lovească pe 
egiptenii care nesocoteau cuvîntul și lucrările Sale. 
Dar dreptatea lui Dumnezeu trebuia de asemenea 
să cruţe orice casă care avea sîngele mielului. Nu 
era drept să lovești acolo unde deja o victimă fusese 
înjunghiată. Nu numai că Dumnezeu este dragoste, 
iertînd, nu numai că noi sîntem mîntuiţi prin har, 
dar Dumnezeu este drept prin faptul că îndrep- 
tățește pe cel care are credință în Isus (Romani 
3.26). Noi sîntem mîntuiți prin har, arătat în drep- 
tate. 

Petru va adăuga: „aţi fost răscumpărați... cu 
sîngele scump al lui Hristos, Mielul fără cusur și fără 
pată“ (1 Petru 1.19), Preţios nu numai pentru noi, 
dar preţios înaintea lui Dumnezeu, singurul care 
poate aprecia valoarea acestei jertfe, în care El Și-a 
găsit toată odihna. 


b) Partea celui răscumpărat 


Dumnezeu a făcut totul — El a dat mielul. Dar 
trebuie ca orice om, pentru a fi mintuit, să-și 
însușească personal lucrarea lui Hristos: „Fiecare 
om să ia un miel“. Să iei mielul, să-l păstrezi, să-l 
înjunghii, să-i pui sîngele pe ușă și apoi să rămii în 
casă: aceasta era responsabilitatea familiei. Fiul cel 
mare era la adăpost datorită sîngelui vărsat; 
siguranța de a fi cruțat de judecată venea din 
credința în cuvîntul Domnului transmis prin Moise. 
Azi multe suflete au ajuns la adăpost cînd au accep- 
tat moartea Domnului Isus pentru ele, dar rămîn cu 
teamă, atîta timp cît nu și-au pus toată încrederea 
în Cuvîntul lui Dumnezeu, care spune răspicat: 
„Cine crede în Fiul are viața veşnică... cine aude 
cuvîntul Meu și crede în Cel care M-a trimis are 
viața veșnică și nu vine la judecată, ci a trecut din 
moarte la viață“ (loan 3.36; 5.24). Siguranța 
mântuirii, pacea, vin din credința în Cuvîntul lui 
Dumnezeu; siguranța veșnică a sufletelor noastre 
este bazată pe lucrarea lui Hristos la cruce. 

„Orice întîi-născut... este al meu“ (Exod 13.2). 
„El a murit pentru toți, pentru ca cei care trăiesc să 
nu mai trăiască pentru ei înșiși, ci pentru Cel care 
a murit... pentru ei“ (2 Corinteni 5.15). O viaţă 
nouă a început pentru cel răscumpărat la cruce. El 
este fericit că-i salvat, spălat, curățat, îndreptățit, 


atita timp cît nu uită că nu-și mai aparține, ci este 
al Celui care l- a cumpărat cu un preț așa de mare. 


c) Paștele ca hrană 


Într-o familie asupra căreia planează moartea a 
fost introdus mielul și totul se schimbă: acum e pace 
și siguranţă. Noaptea, cînd trece nimicitorul, cei din 
casă se hrănesc cu mielul fript la foc, cu azimi și cu 
verdeţuri amare. De șapte ori în instituirea Paștelui 
(Exod 12.1-11) este vorba de „a mînca“. A crede în 
Domnul Isus nu-i o simplă adeziune intelectuală la 
ceea ce Cuvintul ne spune despre El, nici o formulă 
magică ce se repetă, cum ar pretinde unii. După ce 
a zis: „Cine crede în Mine are viața veșnică“, Dom- 
nul Isus adaugă: „Dacă nu miîncaţi trupul Fiului 
Omului și dacă nu beţi sîngele Lui, n-aveţi viaţă în 
voi înșivă“ (Ioan 6.53). Nu este vorba de a mînca 
și a bea în mod fizic carnea și sîngele Lui („Cuvin- 
tele pe care vi le-am spus Eu sînt duh și sînt 
viață“(loan 6.63). Dar pentru a avea viața trebuie 
să ne însușim (duhovnicește, în sufletele noastre) 
și acest trup dat și acest sînge vărsat ale Domnului 
Isus, singurele care îndepărtează păcatele. Mînca- 
rea cărnii şi băutul siîngelui Lui nu este un ritual. 
Așa cum alimentele pe care le mîncăm devin parte 
componentă din trupul nostru şi în final îl 
alcătuiesc, așa trebuie și sufletul nostru, prin 
credinţă, prin inteligenţă, prin inimă să prindă 


semnificaţia lucrării de la cruce și s-o accepte în 
întregime. Este o acţiune împlinită o dată pentru 
totdeauna cînd ne întoarcem la Dumnezeu (loan 
6.58) pentru a avea viaţa, dar și acțiune continuă 
(versetul 56), ca să rămînem în EL. 

Mielul nu trebuia fript pe jumătate sau fiert în 
apă, ci fript la foc. Ghedeon n-a înţeles acest lucru, 
și el a adus carnea într-un coș și zeama într-o oală. 
Ce face Îngerul Domnului? „la carnea și azimile, 
pune- le pe stînca aceasta și varsă zeama... s-a 
ridicat din stîncă un foc care a mistuit carnea și 
azimile“ (Judecători 6.20,21). Hristos a trebuit să 
treacă prin toată judecata lui Dumnezeu. De nimic 
n-a fost cruțat... „Toate talazurile și valurile Tale 
trec peste mine“ (Psalmul 42.7). Capul, picioarele, 
lăuntrul, totul trebuia să treacă prin foc: in- 
teligenţă, umblare, sentimente intime. 

Verdeţurile amare însoțeau odihna, cu azimile şi 
pîinile întristării, în Deuteronom 16. Cu bucuria 
mântuirii este amestecat sentimentul amar a ceea 
ce păcatele noastre L-au costat pe Domnul Isus: 

O! cum apăsau pe Tine, 
Singur, în orele întunecate, 
Părăsirea, spaima și groaza 
Păcatelor noastre nenumărate! 

Fiecare avea parte din miel: aveau destul, o 
porție întreagă pentru fiecare. Nimeni nu putea zice 
că partea lui nu fusese prevăzută. Și totuși, mai 
tîrziu, în pilda din Luca 15, fiul cel mare va refuza 


să intre și să participe la ospățul pregătit de dragos- 
tea tatălui. 

Oricine ar fi intrat în noaptea aceea în casa unui 
israelit, ar fi văzut că familia era gata de plecare; ei 
trebuiau să părăsească Egiptul: mijlocul încins, 
încălțămintea în picioare, toiagul în mînă. Orice 
răscumpărat al Domnului Isus a devenit, în această 
lume, un străin a cărui patrie este în altă parte. 
„Comoara pe care am găsit-o în dragostea Lui a 
făcut din mine un călător aici pe pămînt“ 
(J.N.Darby). 

Nu toate familiile mîncau un miel, dar toţi aveau 
parte din miel în casele „unde îl vor mînca“ (Exod 
12.7). Unitatea poporului lui Dumnezeu e arătată 
prin părtășia tuturor la un singur Miel, devenit 
centrul afecţiunilor strîngerii lor laolaltă. 


d) Paștele ca amintire 


Eliberarea din Egipt a fost împlinită o dată pentru 
totdeauna. Primul Paşte nu trebuia repetat, 
niciodată sîngele nu mai trebuia pus pe uși. Dar 
Domnul spusese: „amintirea acestei zile s-o păstraţi 
şi s-o aveţi ca o sărbătoare pentru Domnul; ... ca o 
lege veşnică“ (Exod 12.14). În fiecare an Paştele va 
aminti poporului că „a ieșit“ din Egipt (de patru ori 
se repetă în Deuteronom 16.1- 8). În fiecare an, 
mielul fript la foc îi va aduna și-i va face să-și 
amintească de prețul plătit pentru eliberarea lor. 


Numeri 9.1-14 ne arată Paștele ca amintire în 
pustie. În prima lună a primului an, poporul ieșise 
din Egipt. În prima zi din prima lună a anului al 
doilea, cortul fusese ridicat, urmat de dedicarea 
altarului în 12 zile (Numeri 7), candelele fuseseră 
aprinse, leviţii oferiti (Numeri 8). Pentru prima 
dată, liber de judecata lui Dumnezeu căzută asupra 
Egiptului, de puterea lui Faraon, căruia Marea Ro- 
șie îi înghiţise armata, poporul se aduna în jurul 
Locului Sfînt ca să sărbătorească amintirea Paşte- 
lui. 

Nişte oameni erau necuraţi. Totuși doreau să 
mănince şi ei Paștele. Erau excluși? Harul a inter- 
venit. Curăţiţi, potrivit celor scrise în Numeri 19, ei 
vor putea sărbători Paștele în luna a doua. Tot așa, 
cel aflat în călătorie în prima lună, simbol al credin- 
ciosului care s-a depărtat de Domnul, ar putea 
reveni fără zăbavă și să ia parte la miel în luna a 
doua. Chiar străinul care ar dori să țină Paştele, va 
putea să facă lucrul acesta, cu condiția de a fi tăiat 
împrejur, arătînd astfel asimilarea lui în poporul lui 
Dumnezeu. Dar ce judecată solemnă e pronunțată 
împotriva aceluia care „este curat, nu este în 
călătorie și neglijează să țină Paştele“ (Numeri 
9.13)! El n-a adus darul Domnului la timpul 
hotărît: își va purta păcatul. Paştele nu se lua 
pentru sine, ci pentru Dumnezeu, pentru că El îl 
poruncise. 

Deuteronom 16.1-8 ne dă instrucțiuni pentru 


ținerea Paștelui în țară. Accentul este pus pe locul 
în care Domnul Își va așeza Numele, singurul loc în 
care Paștele putea fi jertfit. Iosua 5.10-12 descrie 
Paştele în Canaan, după trecerea Iordanului și după 
tăierea împrejur. E însoţit de o hrană nouă, griul 
vechi al țării (Hristos în planurile lui Dumnezeu), 
azimi (desăvirșirea umblării Sale) și boabe prăjite 
(amintirea suferințelor Sale). Ce binecuvîntare: să 
fii scos din lume, liber de orice fel de sclavie şi să 
fii introdus în realitatea binecuvîntărilor divine! 

În cursul veacurilor, Paștele a fost jertfit, desigur, 
de multe ori. Totuşi Cuvîntul menţionează doar 
șapte ocazii, între care, cele din timpul din Ezechia 
(2 Cronici 30) şi ale lui Iosia (2 Cronici 35). Aici 
puterea credinţei unui om produce o trezire, o 
întoarcere la Cuvînt și dorința de a sărbători 
această amintire. 

Dar trebuie să vină ziua cînd va fi adusă jertfa 
față de care Paştele era doar umbra. În noaptea cînd 
a fost vîndut, auzim glasul Domnului Isus vorbind 
ucenicilor Săi: „Am dorit mult să mănînc Paştele 
acesta cu voi înainte de a suferi...“(Luca 22.15). La 
sfârșitul cinei, Domnul instituie un nou fel de amin- 
tire: „Luaţi, mâncaţi; acesta este trupul Meu... aces- 
ta este sîngele Meu“(Matei 26.26-28). Pentru cel 
credincios, cina de duminică a înlocuit Paştele. 
Mesajul ei să ne vorbească oare mai puţin decît 
Paştele israeliților? Vom sta deoparte, atunci cînd 
glasul Domnului repetă: „Să faceţi lucrul acesta în 


amintirea Mea“ (Luca 22.19)? Nu avem şi noi 
dorința să repetăm ce a zis prorocul: „Sufletul 
nostru suspină după numele Tău și după amintirea 
Ta“ (Isaia 26.8)? 

Părinţi, care participaţi la amintirea morții Dom- 
nului, veţi auzi într-o zi o voce copilărească zicînd: 
„Ce înseamnă obiceiul acesta?“ (Exod 12.26). Și cu 
emoție, cu dragoste veţi avea atunci ocazia de 
neuitat de a face să vibreze în inimile tinere un ecou 
pentru Acela care ne-a iubit pînă la moarte. 


Sărbătoarea Azimilor 


(Levitic 23.6-8; Numeri 28.17-25; Deuteronom 16.3,4,8) 


În toată Scriptura, sărbătoarea Azimilor este 
legată intim de Paște. Nu poţi „crede“ în Domnul 
Isus și să poţi continua a trăi ca înainte: „Hristos, 
Paștele nostru, a fost jertfit. De aceea ...luăm parte 
la sărbătoare... cu azimile sincerităţii și ale 
adevărului“ (1 Corinteni 5.7,8). Credinciosul e 
chemat să arate printr-o viață despărțită de rău că 
aparține lui Hristos. Nu numai Paștele trebuia 
mîncat cu azimi, ci azimile se mîncau în toată 
săptămîna care urma, simbol al întregii vieţi a celui 
răscumpărat.  Aluatul trebuia înlăturat din 
„hotarele“ lui Israel: din viaţa personală, de familie, 
din colectivitate. Paștele se va ţine „în locul pe care 
Domnul îl va alege ca să-Și așeze Numele acolo“, 
însă sărbătoarea Azimilor era ţinută în case. 

Putem vedea această sărbătoare sub un dublu 
aspect: 

a) Hristos, singurul fără aluat, 

b) umblarea despărțită de păcat a celui răscum- 
părat. 


a) Hristos, singurul fără aluat 


De El, de umanitatea Lui și de viața Lui desă- 
vîrşită ne vorbesc azimile. Pavel ne zice: „n-a cunos- 
cut păcat“ (2 Corinteni 5.21); Petru afirmă: „El n-a 
făcut păcat“ (1 Petru 2.22) și Ioan subliniază: „în 
El nu este păcat“ (1 loan 3.5). În El nu era nimic 
nedesăvirșit, nimic care să se abată de la voia lui 
Dumnezeu. Ce necesar este să te hrănești cu un 
astfel de Hristos! De șapte ori, în instituirea 
sărbătorii, în Exod 12.15-20 se repetă verbul „a 
mînca“. 

Dar această viaţă desăvirșită nu se poate separa 
de moartea Sa și de tot devotamentul Lui față de 
Dumnezeu. Vedem lucrul acesta în Numeri 28.17- 
25: în fiecare zi a sărbătorii Azimilor, trebuia adusă 
o ardere-de-tot cu darul de mîncare, însoţită de o 
jertfă pentru păcat. 


b) Umblarea despărțită de păcat a celui răscum- 
părat 


În Hristos, cel credincios este fără aluat (1 Corin- 
teni 5.7). Trebuie să se vadă acest lucru, nu umblind 
să devenim sfinţi, ci „cum se cuvine unor sfinți“ 
(Efeseni 5.3). Să se vadă că „am ieșit din Egipt“. 

1 Corinteni 5.7-8, ne dă atît principiul umblării 
individuale, cît și cel al umblării în adunare. 


Aluatul, în orice formă ar fi, trebuie măturat. 
„Aluatul cel vechi“ e ceea ce umflă, înalță omul, 
ceea ce rămîne în purtarea noastră dinaintea 
întoarcerii lui Dumnezeu. Firea cea păcătoasă 
rămîne în noi în această lume: „Dacă zicem că 
n-avem păcat, ne înșelăm singuri“ (1 loan 1.8), dar 
noi trebuie să veghem, prin puterea Duhului Sfînt, 
ca roadele firii să nu se manifeste. 

Prin „aluat de viclenie“ (1 Corinteni 5.8) 
înțelegem în special orice zicem rău despre alții, 
influență stricătoare într-o adunare, care se 
răspîndește repede, îi contaminează pe ceilalți şi 
face un mare rău. „Un aluat de răutate“ e răul, 
nedreptatea pe care le facem altora. 

În evanghelii, Domnul Isus vorbește de „aluatul 
fariseilor“: orgoliul religios, individual sau colectiv 
(iti mulțumesc că nu sînt ca ceilalți oameni“), 
fățărnicia. „Aluatul saducheilor“ reprezintă necre- 
dința, îndoiala aruncată asupra Cuvîntului lui 
Dumnezeu, raționalismul: ei nu credeau nici în 
înviere, nici în îngeri, nici în duhuri. „Aluatul 
irodienilor“ însemna căutarea succesului în lume. 
Doar un pic din aceste aluaturi a făcut să dospească 
toată plămădeala, mai repede decît e de crezut. 

Și noi sîntem îndemnați în mai multe rînduri de 
Cuvînt „să ne curăţim de orice întinăciune a cărnii 
și a duhului“ (2 Corinteni 7.1), să omorim 
mădularele noastre care sînt pe pămînt (Coloseni 
3.5), să ne lepădăm de mînie, iuțime, răutate, 


defăimare, cuvinte rușinoase (Coloseni 3.8). 
Curăţirea înseamnă să privim, imediat ce am con- 
statat roade ale cărnii, la Dumnezeu, să-l mărtu- 
risim greșelile și să le condamnăm împreună cu El, 
regăsind astfel bucuria părtășiei Sale. 

Dar să nu ne ocupăm fără încetare de păcat, chiar 
pentru a-l judeca, ci să căutăm lucrurile de sus, să 
ne îndrăgostim de ele. Lenea e un mare pericol 
pentru credincios; dacă avem timp liber, să luăm 
seama să nu-l lăsăm pe vrăjmaș să ne strice 
gîndurile; să căutăm faţa Domnului, să nu ne lipsim 
de studiul Cuvântului și să împlinim ce ne pune în 
faţă. 

Sărbătoarea Azimilor raportată la umblarea 
practică a răscumpăraţilor este în oarecare măsură 
latura negativă a vieţii creştine. Mulţumit doar cu 
negativul, ajungi la legalism: nu lua, nu gusta, nu 
atinge, nu te duce, nu citi... Gindul lui Dumnezeu 
este însă acela de a ne ocupa cu binele, cu Fiul Său, 
cu lumina. Aceasta vom găsi însă în sărbătoarea 
celor dintii roade. 


Snopul din cele dintîi roade 


(Levitic 23.9-14; 1 Corinteni 15.20) 


Paștele și sărbătoarea Azimilor puteau fi ţinute 
în pustie; pentru a-l aduce Domnului snopul din 
cele dintii roade, trebuiau să intre „în țară“. Paștele 
era jertfit seara, la apusul soarelui, și mîncat noap- 
tea. Dimineaţa totul era terminat (Deuteronom 
16.6,7). Snopul din cele dintii roade era adus Dom- 
nului a doua zi după sabat, la începutul unei noi 
săptămini. Evangheliile ne vorbesc de această zi 
nouă, ziua dintii a săptămînii, cînd dis-de- 
dimineaţă, pe cînd răsărea soarele, femeile ce 
căutau pe Isus Cel răstignit au aflat că înviase. 


a) Hristos înviat 


Acest snop din cele dintii roade ne vorbeşte 
într-adevăr de Hristos înviat, pîrga celor adormiți 
(1 Corinteni 15.20). Snopul era „legănat“ înaintea 
Domnului, ca pentru a fi prezentat sub toate aspec- 
tele. Ce minunată clipă cînd Hristos înviat a fost 
înălțat în cer și a intrat în locurile sfinte, obţinînd 
o răscumpărare veșnică! Snopul era oferit Dom- 
nului „ca să fiți plăcuţi“. El a fost înviat pentru 
îndreptățirea noastră. Pentru lume, Nazarineanul 


era doar un oarecare Isus care a murit, dar pentru 
Pavel, era „viu“. Bobul de grîu căzut pe pămînt a 
murit și acum poartă multă roadă. 

Învierea lui Hristos este un adevăr central al 
evangheliei, este ratificarea înfrîngerii vrăjmașului, 
demonstraţia publică a victoriei deja cucerită la 
cruce (Coloseni 2.15). 

Darul snopului era însoţit de o ardere-de-tot și de 
darul său de mîncare şi, pentru prima dată în 
Levitic, de o jertfă de băutură de vin, simbol al 
bucuriei ce însoțește învierea. 


b) Viaţa de înviere a celui credincios 


Două lucruri deveneau posibile după arderea 
snopului: o hrană nouă (Levitic 23.14) și secerișul 
(Deuteronom 16.9). 

Pînă cînd poporul nu aducea darul celor dintii 
roade, nu putea mînca nici pîine, nici spice prăjite 
sau proaspete. În ziua învierii, Isus Se apropie de 
cei doi ucenici din Emaus și le explică, din Scripturi, 
lucrurile privitoare la El. Ce minunat ardea inima 
în ei, în ziua aceea! Ochii li s-au deschis și L-au 
recunoscut: un Hristos care suferise și care avea să 
Se înalțe în slavă. Grîul vechi al țării (Iosua 5.10- 
12) ne vorbeşte de Hristos în planurile lui Dum- 
nezeu; pîinea, de umanitatea Sa desăvișită, hrana 
sufletelor noastre (loan 6); spicele prăjite, de 
suferințele Sale (Levitic 2.14); spicele proaspete, 


de învierea Sa. 

După darul celor dintii roade, secerișul continua 
timp de șapte săptămîni (Deuteronom 16.9). În 
Ioan 4.35 Isus le spune ucenicilor să-și ridice ochii 
ca să vadă cîmpurile deja albe, gata pentru seceriș. 
Dar era necesară învierea Sa pentru ca, în cursul 
veacurilor, să fie aduși în hambarul ceresc snopii 
pentru care urma să- Și dea în curînd viaţa. Ce mai 
lipsește azi pentru seceriș? Oare nu ceea ce lipsea 
și în timpul Domnului... lucrătorii? Care-i partea 
noastră? Am știut să discernem în ce parte a lanului 
dorește Domnul să lucrăm? De ce fratele tău 
vîrstnic care vizitează adunările dintr-un ținut 
dificil nu găsește un frate tînăr dispus să-l conducă 
în mașina sa? De ce lipsesc tineri sau tinere (fraţi 
și surori) care să înveţe copiii de la școala dumini- 
cală sau pe cei din afară? Cîţi bolnavi s-ar putea 
bucura auzind un rezumat sau primind o repro- 
ducere scrisă sau înregistrată a unei predici de la 
adunare! Cite adunări în care ar fi prețuită o hrană 
simplă, ce vine din inimă, care ar îndrepta sufletele 
spre Domnul? Fraţii tineri cărora Dumnezeu le 
acordă acest har, să aibă pe inimă să vorbească 
despre Isus! (Isaia I-a văzut slava — avea cam 20 
de ani — și a vorbit despre E). 

Romani 6.4-11 ne arată cum, fiind identificaţi cu 
Hristos în asemănarea morţii Sale, vom fi la fel și 
în asemănarea învierii lui. Astfel noi ne putem 
socoti morţi față de păcat (latura negativă), dar vii 


pentru Dumnezeu în Hristos Isus și să umblăm în 
noutatea vieţii (latura pozitivă). 

Cum se realizează acest lucru? Nu numai știind 
cu mintea, deși așa ceva e fundamental, ci dîndu-ne 
pe noi înșine lui Dumnezeu ca vii din morți 
(Romani 6. 13). Coloseni 3.1,2 precizează: „dacă 
ați fost înviați împreună cu Hristos, căutați lucru- 
rile de sus.. . gîndinți-vă la cele de sus“. ; 

Acest prim snop luat din cîmp pentru a fi oferit 
lui Dumnezeu ne mai aminteşte un principiu practic 
esențial al Cuvîntului. Pîrga este pentru Dumnezeu. 
Sînt trei feluri de a da. Se poate da „totul“ și unii 
au răspuns la o asemenea chemare, fie în privința 
timpului lor sau a bunurilor materiale. Se pot da 
„resturile“. Vai! așa fac cei mai mulți, ca acela care 
vroia mai întîi să-și îngroape tatăl, ca acela care 
vroia mai întîi să-și ia rămas bun de la cei din casa 
lui. Dar poţi să dai lui Dumnezeu „pîrga“, să-l dai 
Lui mai întîi; de aceasta se leagă multe fădăduinţe. 
Proverbe 3.9,10: „Cinstește pe Domnul cu averile 
tale și cu cele dintii roade din tot venitul tău: căci 
atunci grînarele îți vor fi pline de belșug“. Matei 
6.33: „Căutaţi mai întîi împărăția lui Dumnezeu și 
dreptatea Lui şi toate aceste lucruri vi se vor da pe 
deasupra“. 1 Împărați 17: „Pregătește- mi întîi mie 
o mică turtă și adu-mi-o; pe urmă să faci și pentru 
tine... Făina din oală nu va scădea ȘI untdelemnul 
din urcior nu va lipsi“. l 

Să dăm Domnului doar rămășițele timpului 


nostru sau cea mai bună parte a zilei? Ora dimineţii 
este pentru rugăciune și citirea Cuvintului? Dacă 
avem timp puţin ne vom ruga mai întîi, sau ne vom 
ruga doar dacă munca ne dă răgaz? Îi vom da doar 
partea vieții care nu mai valorează prea mult sau Îi 
vom sluji din inimă încă din tinerețe? 

Fie ca-n toate lucrurile El să aibă primul loc! 


Cincizecimea 


(Levitic 23.15-22; Numeri 28.26-31; Deuteronom 16.9-12) 


Cincizecimea e sărbătoarea de la mijlocul celor 
șapte şi rezultatul primelor trei. Într-un sens, 
sărbătorile s-ar fi putut opri aici, dacă Duhul lui 
Dumnezeu n-ar fi avut în vedere restaurarea ul- 
terioară a lui Israel, simbolizată prin ultimele trei; 
de asemenea în viaţa credinciosului, restabilirea 
sufletească este necesară. 

Cincizecimea sau sărbătoarea Săptămiînilor era 
ținută la 50 de zile după sărbătoarea celor dintîi 
roade. Ne putem gîndi că snopul era adus a doua zi 
după sabatul care urma Paștele. Cincizecimea avea 
loc deci în prima jumătate a lunii a treia. 

Acest interval de 50 de zile este plin de învățături 
pentru noi. Între înviere, înălțare și coborirea 
Duhului Sfînt, Domnul Și-a pregătit ucenicii pentru 
acest eveniment mare. Asta nu înseamnă că, pentru 
credinciosul care a primit Evanghelia, trebuie să 
treacă un timp între clipa cînd a crezut în Domnul 
Isus și cea în care primește Duhul Sfînt (Efeseni 
1.13), dar, în experiența duhovnicească, învăță- 
turile date de Domnul ucenicilor Săi au o mare 
însemnătate pentru noi. Ei trebuiau să înveţe să 


cunoască un Hristos înviat. El i-a hrănit la Emaus, 

apoi pe țărmul lacului. În două rînduri, în prima zi 
a săptămînii, El S-a prezentat ca centrul adunării 
lor. EL i-a făcut martori pentru El: la sfîrşitul fiecărei 
evanghelii și la începutul rapier sub forme 
diferite repetă același apel. În sfârșit, El a fost înălțat 
în slavă și de acum înainte gîndurile lor Îl vor căuta 
sus, dragostea lor nu va mai fi orientată spre 
pămint, ci acolo unde Hristos este așezat la dreapta 
lui Dumnezeu. În camera de sus, unde erau adunați, 

ei stăruiau în rugăciune cu un gînd. Așa este poziţia 
creştină care se alipește nu de un Hristos mort, nici 
de un Hristos înviat, ci de un Hristos înălțat în slavă 
şi care va reveni. 

Un dar de mîncare nou trebuia adus în această zi 
Domnului, nu un dar reprezentîndu-L pe Hristos, ci 
două piini coapte cu aluat, simbol al Bisericii pe 
pămînt scoasă dintre iudei și neamuri. Aluatul, deși 
nu mai e activ, dăinuie în piini; în schimb, e oferit 
un dar pentru păcat, dar pe care nu-l găsim, din 
motive serioase, cînd era legănat în faţa Domnului 
snopul din cele dintii roade. Duhul Sfint nu scoate 
păcatul din noi. El e puterea care ne eliberează de 
legea păcatului: „Umblați prin Duhul și nu împliniți 
pofta firii păcătoase“ (Galateni 5. 16). Carnea pro- 
duce fapte (Galateni 5.19); Duhul Sfînt, o roadă. 

Deuteronom 16.9-12 ne arată simbolic efectele 
prezenţei Duhului Sfînt. Primul este aducerea 
darurilor de bunăvoie la Domnul, date potrivit cu 


binecuvîntarea primită. Ce departe sîntem de lege! 
Dumnezeu nu-i un despot care-și obligă supușii să 
se închine în fața Lui; El este un Tată și caută 
închinătorii care, prin Isus, Îi aduc de bunăvoie, din 
inima lor, ca recunoştinţă pentru fiecare bine- 
cuvîntare, închinare Numelui Său. Apoi vine 
bucuria: „să te bucuri în fața Domnului, Dum- 
nezeului tău“; această bucurie e împărtășită de 
familie, de slujitori, de levit, de străin, de orfan și 
de văduvă în necazul lor. Această părtășie a sfinţilor 
prin Duhul Sfînt este subliniată în Fapte, unde 
găsim așa de des arătată bucuria. În sfârșit, „să-ți 
aduci aminte că ai fost rob“: să nu uităm de unde 
am fost scoși, dar să fim conștienți de faptul că nu 
mai sîntem robi, ci fii. Duhul Sfînt va produce 
ascultarea, în supunerea față de Cuvînt: „să păzești 
și să împlineşti rînduielile acestea“. 

În Levitic 23 ne frapează locul mare pe care-l 
ocupă jertfele oferite față de darul nou al celor două 
pîini. Găsim aici arderea-de-tot, darul de mîncare, 
jertfa de mulțumire, jertfa pentru păcat — toate 
aspectele diferite ale lui Hristos pe care primele 
capitole din Levitic le-au dezvoltat în simbol. 

Adorarea creștină în perioada Bisericii (vezi loan 
4.23) este cel mai distins lucru din cite au putut 
oamenii să-l aducă lui Dumnezeu pe pămînt. Ce 
privilegiu ca el să fie adus prin Duhul Sfînt, sub 
călăuzirea Sa, nu după gîndurile noastre, nu con- 
form unor sentimente sau tradiţii. O largă par- 


ticipare activă a celor care aduc coșul lor la altar 
(Deuteronom 26) este după Cuvint, în libertatea 
Duhului, dar şi în continuă dependenţă de El. 

Cincizecimea este legată de seceriș. În Exod 
23.16 ea este sărbătoarea secerișului, a celor dintii 
roade. Ce măreț început al secerișului pentru Dom- 
nul cînd au fost aduse trei mii de suflete (Fapte 
2.41)! Acest seceriș nu se termină cu formarea 
Bisericii: „să lași nesecerate colţurile cîmpului tău 
și să nu strîngi ce rămîne de pe urma secerătorilor“. 
Și alții vor fi aduși: rămășița lui Israel, o mare 
mulțime din necazul ce mare, toți care vor 
recunoaște în inima lor pe Împăratul şi vor participa 
la binecuvîntările milenare. 

Să mai vedem cîteva lucrări ale Duhului Sfînt în 
perioada noastră. În Ioan 14.26, va aminti toate 
lucrurile pe care Domnul le spusese ucenicilor 
(evangheliile). În loan 15.26, va mărturisi despre 
Domnul; la fel și ucenicii (loan 15.27, Faptele 
Apostolilor 1.8). Cînd era pe pămînt, Domnul nu 
le-a putut spune totul, căci ei nu puteau purta totul 
(Ioan 16.12). Duhul, la venire îi va călăuzi în tot 
adevărul — epistolele care completează, nu con- 
trazic evangheliile. Apoi „vă va vesti lucrurile 
viitoare“ (loan 16.13) — părţile profetice din epis- 
tole şi Apocalipsa. Mai presus de toate, „El Mă va 
preamări, pentru că va lua din ce este al Meu și vă 
va vesti“ (Ioan 16.14). Duhul ni-L descoperă pe 
Hristos în scrieri și-l face scump inimilor noastre. 


În Romani 8 El eliberează, este duh de înfiere 
care ne face conștienți de poziţia de fii ai Tatălui, 
mijlocește pentru noi. El locuiește în orice credin- 
cios al cărui trup este templul Său. E] locuiește în 
adunare şi prin El e constituit trupul lui Hristos (1 
Corinteni 12.13). Duhul şi Mireasa zic: „Vino!“ 
Domnul mai zice că va fi cu noi mereu: în cer, încă 
va slăvi pe Acela care va fi centrul tuturor inimilor. 

Pînă atunci sîntem chemaţi să umblăm prin 
Duhul, să fim călăuziţi, să trăim (Galateni 5), să ne 
rugăm (Iuda), să ne închinăm (Filipeni 3) prin El. 
Să fim atenţi să nu-L întristăm (Efeseni 4.30) sau 
să-L stingem (1 Tesaloniceni 5.19). Ungerea Lui 
învaţă (1 loan 2.27), ca arvună a moștenirii ne dă 
singuranță şi gustul bucuriei viitoare (Efeseni 
1.14), este pecetea Stăpînului pe noi (Efeseni 
1.13), fi primim prin credință (Galateni 3.2,14) nu 
prin umblare. Sîntem îndemnați să fim plini de Duh 
(Efeseni 5.18), dar întîi să fim goi de ce este 
împotriva Lui și, conștienți de dragostea lui Dum- 
nezeu, să-l aducem trupurile ca jertfă vie (Romani 
12.1; 6.13), lăsîndu-L astfel pe Domnul să ia în 
stăpînire deplină ceea de deja Îi aparţine, fiindcă 
ne-a cumpărat cu un preț așa de mare. 


Sărbătoarea Trompetelor 


(Levitic 23.23-25) 


Paștele se ţinea în ziua a paisprezecea a primei 
luni. Snopul din cele dintii roade era adus, probabil, 
a doua zi după sabatul care urma Paștelui. Cin- 
cizecimea, 50 de zile mai tîrziu, avea loc deci în 
prima jumătate a celei de a treia luni. Urmează o 
lungă întrerupere pînă în luna a șaptea, în care trei 
sărbători urmează rapid una după alta. 

Profetic, am văzut Biserica în cele două pîini de 
la Cincizecime, dar în Levitic 23.22 secerișul nu-i 
încă terminat. Simbolic, Biserica a fost înălțată; 
rămîne o binecuvîntare pentru sărac (rămășiţa lui 
Israel) și | pentru străin (neamurile din necazul cel 
mare). În luna a șaptea, Dumnezeu Își reia 
legăturile cu Israel, producînd o trezire (Isaia 18) 
care trebuie să ducă mai departe la smerirea din 
Zaharia 12, pentru a putea, în sfârșit, să introducă 
poporul în binecuvîntarea milenară, a celor șapte 
zile ale Corturilor. Astfel, profetic, a șaptea lună 
este „sfîrșitul“ planului lui Dumnezeu, împlinirea 
căilor Sale. 

Această sărbătoare are și pentru noi o aplicaţie. 
După ce ai fost adus la Domnul Isus și ţi-ai pus 
încrederea în sîngele Său care spală orice păcat, 


după ce ai învățat să umbli despărțit de rău în 
noutatea vieţii, ai luat prin credinţă binecuvîntările 
aduse de Duhul Sfînt... timpul, anii au trecut. Spinii 
din pildă poate cresc și împiedică sămiînţa bună să 
se dezvolte. Puţină lene aduce somnul, diferite 
obișnuințe apar în viața noastră, o anumită plic- 
tiseală ne stăpîneşte. E timpul deci ca Dumnezeu să 
ne trezească. Sau poate nu-i un declin, ci doar 
faptul că Dumnezeu vrea să ne facă să progresăm 
duhovnicește. 

Indiferent de motiv, prin mijloacele cunoscute de 
El, Dumnezeu ne trezește prin trompeta Cuvintului 
Său, pentru a ne aduce din nou în lumină. E singura 
sărbătoare care are loc în prima zi a lunii, la lună 
plină (Psalmul 81.3). Începe un nou ciclu, o nouă 
reflectare a luminii lui Hristos. 

„Deşteaptă-te, tu care dormi, scoală-te dintre cei 
morți şi Hristos va străluci peste tine“ (Efeseni 
5.14). „Fiindcă ştiţi în ce timp ne aflăm; este ceasul 
să vă treziți din somn... Noaptea este foarte 
înaintată, se apropie ziua“ (Romani 13.11,12). 
Omul care doarme poate fi confundat cu un mort, 
dar el are încă viață și are nevoie doar să fie trezit. 
Ce atitudine va lua Dumnezeu? Nu de reproșuri, 
deşi acestea ar fi justificate, ci „Hristos va străluci 
peste tine“. 

Trezirea poate fi individuală sau colectivă; sau 
pentru Israel, mai tîrziu, pentru a-l pregăti să 
primească pe Mesia. În general, cum se vede sub 


Ezechia sau Iosia sau în timpul lui Zorobabel, lui 
Ezra sau Neemia, trezirea începe individual. Nu-i 
vorba de a-i critica pe alții sau mărturia adunării, 
ci de a te pocăii mai întîi tu și de a te smeri, aşa cum 
cere starea lucrurilor în care ești amestecat 
(Neemia 1.7; Daniel 9.15). Ioel 2.12 precizează: 
„Dar chiar acum, zice Domnul, întoarceţi-vă la 
Mine cu toată inima, cu post, cu plînset și cu bocet“. 
Dacă simţim o scădere a nivelului duhovnicesc în 
diferite adunări, o dare înapoi a evlaviei, să ne 
uităm mai întîi la greșelile noastre și la starea casei 
noastre. Cum stăm cu citirea Cuvintului în familie? 
Dar citirea personală de dimineaţă? Atunci cînd 
Dumnezeu lucrează clar la trezirea sufletelor în 
creștinătate, rămînem somnolenţi? Desigur, sînt 
excepţii fericite de persoane sau de adunări pentru 
care Domnul dă un har deosebit. Dar trebuie să știm 
bine că fără un duh de smerenie nu poate exista 
trezire nici în noi, nici în casele noastre, nici în 
mărturia colectivă. 

Orice trezire veritabilă nu duce întîi la bucurie, 
ci la întristare, la ziua Ispășirii, care urmează la 
cîteva zile după sărbătoarea Trompetelor. 


mapa m a 


Ziua Ispășşirii 
(Levitic 23.26-32; Levitic 16) 


Cînd vedem mai adînc cît de mare a fost prețul 
plătit de Hristos ca să şteargă păcatul dinaintea lui 
Dumnezeu, am făcut primul pas spre înnoirea vieţii. 
Recunoscînd ruina (Levitic 16.1) personală sau 
colectivă, ajungem să preţuim mult mai bine 
lucrarea lui Hristos și valabilitatea ei înaintea lui 
Dumnezeu. 

Fără să examinăm detaliile capitolului 16 din 
Levitic, inima Leviticului, vom căuta să aprofun- 
dăm trei lucruri: 

a) păcatul, 

b) suferinţele lui Hristos, 

c) capacul ispășirii. 


a) Păcatul 


Verdeţurile amare ale Paștelui simbolizează 
căința sufletului care încearcă amărăciunea de a fi 
provocat, prin păcatele sale, suferințele lui Hristos. 
In raport cu Cina, noi sîntem chemaţi să ne judecăm 
singuri. Dar aici este ceva mai adînc. Pentru Israel, 
lucrul aceata va fi în Zaharia 12.10-14, Isaia 53. 


Pentru creștin este contemplarea suferințelor lui 
Hristos cu sentimentul că totul a fost împlinit, 
văzind în același timp ce a putut să facă păcatul. 
Privind crucea, descoperim gravitatea răului în 
ochii lui Dumnezeu, încrezîndu- ne însă în același 
timp în faptul că El a primit darul. De mai multe ori 
în Levitic 23 și Levitic 16 se repetă: „să vă smeriți 
sufletele“. Psalmul 51 ne arată acest lucru la David. 
Nu am avut situaţii în viață cînd, în urma unei 
greșeli sau în urma acțiunii puternice a Cuvîntului 
aplicată prin Duhul asupra conștiinței, să ne fie 
scîrbă de păcat mult mai mult ca înainte? Cît de 
nepotrivit cu firea dumnezeiască trebuie să fie 
păcatul, dacă a trebuit ca Hristos să fie făcut păcat 
pentru ca noi să fim îndreptățiţi înaintea lui Dum- 
nezeu! 


b) Suferințele lui Hristos 


Leviticul 16 ne prezintă două serii de jertfe: 
Aaron oferea pentru el și pentru casa lui un vițel 
pentru păcat și un berbec ca ardere-de- tot. Apoi 
oferea pentru popor doi țapi pentru păcat și un 
berbec pentru aderea-de-tot. Vedem în darul pentru 
Aaron și casa lui, lucrarea lui Hristos pentru 
Biserică, în timp ce jertfa pentru popor ne vorbeşte 
mai mult de însemnătatea crucii pentru Israel. 

Doi țapi erau oferiţi pentru popor, țapul Azazel 
(adică izgonit sau ispăşitor) era adus viu înaintea 


Domnului, celălalt înjunghiat. 

Pe capul ţapului Azazel, preotul trebuia să măr- 
turisească toate nelegiurile fiilor lui Israel și toate 
fărădelegile lor. Țapul era trimis în pustie și purta 
asupra lui toate nelegiuirile lor. El se ducea singur 
în ţinutul nelocuit unde va muri sub judecată. 
Azazel, țapul care se duce, este simbol al lui Hristos 
care ia asupra lui greșelile noastre, ispășindu- le sub 
judecata lui Dumnezeu. El e pedepsit în locul 
vinovaţilor: „Noi rătăceam cu toții... Domnul a 
făcut să cadă asupra Lui nelegiuirea noastră a 
tuturor“ (Isaia 53.6). El a purtat păcatele noastre 
în trupul Său pe lemn. Dar pentru ca această lucrare 
să devină valabilă pentru noi, trebuie ca fiecare 
să-și mărturisească păcatele și să accepte că pentru 
acele păcate El a trebuit să moară. 

Țapul ca jertfă pentru păcat era înjunghiat și 
sîngele lui dus dincolo de perdea. În acel moment 
preotul era singur (Levitic 16.17): nimeni nu putea 
avea parte cu Hristos la împlinirea lucrării de ispă- 

şire de la cruce. Mingiietori, El n-a găsit; cînd a 
strigat spre cer, n-a primit nici un răspuns. Tămiia, 
simbol al desăvârşirilor lui Hristos, era pusă în 
cădelniță pe focul altarului și norul de fum se ridica 
în sanctuar: focul judecății, toate suferințele crucii 
n-au făcut decît să arate mai bine desăvirșirea 
sufletului Său; tot ce ieșea din inima Sa cînd a fost 
pus sub judecata lui Dumnezeu: dragoste, 
supunere, încredere, așa cum se văd îndeosebi în 


Psalmi, se înălțau spre cer ca o mireasmă plăcută 
(Psalmi 22;40;69; etc.). 

Dacă sîngele și tămiia nu puteau fi prezentate 
decît la altar, trupul victimei era ars afară din 
tabără: pielea, carnea, baliga. Judecata lui Dum- 
nezeu a căzut în întregime asupra lui Hristos, cînd 
a suferit dincolo de poartă, departe de Dumnezeu, 
lipsit de orice legătură cu poporul Său. Nimic din 
El n-a fost cruțat. Israel n-avea dreptul să mănînce 
dintr-o asemenea jertfă. Noi, însă, avem (Evrei 
13.10,11). Noi avem părtășie la o asemenea 
lucrare. 


c) Capacul ispășirii 


La Paște, temelia mîntuirii era sîngele pe uși. 
Dumnezeu vedea sîngele și cruța poporul. În ziua 
Ispășirii, sîngele dus în Locul Preasfînt permitea 
menţinerea relațiilor Domnului cu poporul Său. 
Dar sîngele vițeilor și țapilor, cum ne spune epistola 
către Evrei, nu putea să ridice păcatele. De fapt, 
sensul cuvîntului ispășire în Vechiul Testament este 
de a acoperi păcatele (Romani 3.25 va vorbi despre 
trecerea cu vederea a păcatelor făcute mai înainte). 
Dar Hristos a venit cu propriul Său sînge, a intrat 
o dată pentru totdeauna în Locul Preasfînt și a 
obținut o răscumpărare veșnică. 

Capacul ispășirii, în loc să fie scaunul judecății, 
devenea astfel locul de întîlnire al lui Dumnezeu cu 


cel credincios (Exod 25.22). Hristos este ispășirea 
pentru păcatele noastre (1 Ioan 2.2), dar este și 
capacul ispăşirii (Romani 3.25). Păcatul a fost 
ispășit, Dumnezeu este slăvit: El este drept cînd ne 
iartă. Dumnezeu dorește să mîntuiască, dar fiind în 
același timp drept, nu poate salva dacă pedeapsa 
nu-i suportată de altul. 

Evrei 9 şi 10 arată valoarea lucrării lui Hristos. 
Nu sîngele ţapilor, ci sîngele Său; nu un act de 
aducere aminte a păcatului, ci o răscumpărare 
veșnică; nu arderi-de-tot și jertfe pentru păcat, ci 
darul trupului lui Isus Hristos; nu aceleași jertfe 
repetate mereu, care nu pot ridica niciodată 
păcatul, ci o Jertfă desăvirşită care S-a oferit sin- 
gură: Hristos, care, oferind o singură jertfă pentru 
păcate, S-a așezat o dată pentru totdeauna la dreap- 
ta lui Dumnezeu. 

Care sînt rezultatele? Printr-o singură jertfă a 
făcut desăvirșiți pentru totdeauna pe cei sfinți. 
Dumnezeu nu-Și va mai aduce aminte de păcatele 
lor, nici de fărădelegile lor. Ei au acum deplină 
libertate să intre în Locul Preasfînt, în pace, curăţiți 
de o conștiință rea, cu trupul spălat cu o apă curată. 
Ei se apropie nu din obligaţie, ci fiindcă doresc să 
fie în Locul Preasfînt împreună cu Acela pe care-L 
iubesc, Marele lor Preot. 

Ziua Ispășiri nu se termină cu jertfa pentru păcat, 
ci ajunge la arderea-de-tot (Levitic 16.24). Dacă 
Hristos a făcut totul pentru noi, pentru a ne șterge 


greșelile şi a ne aduce la Dumnezeu, scopul Său 
suprem era slava lui Dumnezeu și împlinirea voii 
Sale. 

Păcatul fiind ridicat, greșelile mărturisite, ier- 
tarea dobîndită, arderea-de-tot oferită, drumul este 
deschis pentru bucuria de la sărbătoarea Corturilor. 


Sărbătoarea Corturilor 


(Levitic 23.33-43; Numeri 29.12-40; Deuteronom 16.13-17; 
1 Împărați 8.2,65,66; Neemia 8.13-18; Ioan 7.2,10,37-39) 


Această sărbătoare, ca şi cea a Azimilor, dura 
șapte zile. Ea este simbol al mileniului și al bine- 
cuvîntării pămîntești a lui Israel, dar vom vedea şi 
ce spune ea vieţii creștinului. Umblarea cu Domnul 
este într-adevăr dovedită prin despărțirea de rău, 
despre care ne vorbeşte sărbătoarea Azimilor, şi de 
bucuria părtăşiei cu El, prefigurată în cea a Cor- 
turilor. 

A șaptea și ultima sărbătoare a anului, ea începe 
în a cincisprezecea zi a luni a şaptea, la scurt timp 
după cea a Trompetelor și a marii zi a Ispășirii. 
Secerișul şi culesul viilor s-au terminat: era vremea 
odihnei. Odihna finală, reprezentată în special prin 
ziua a opta cu adunarea ei solemnă, o vom avea în 
casa Tatălui. Dar, în așteptare, noi avem prin Duhul 
Sfînt, oaspete divin și arvună a moștenirii, o 
bucurie anticipată a acestui moment frumos; 
așezați în Hristos în locurile cerești, anticipăm 
înălțarea și slava. 


Ce însemna rînduiala sărbătorii pentru israeliți? 


În prima zi trebuiau să ia fructe din pomii cei 
frumoși, ramuri de palmieri şi ramuri de copaci 
înfrunziți și de salcii de rîu. Ei construiau colibe 
(corturi) în care trebuiau apoi să locuiască șapte 
zile, în odihna și bucuria țării, dar și în amintirea 
traversării pustiei, unde timp de patruzeci de ani, 
corturile părinţilor lor fuseseră ridicate sub arșița 
soarelui. 

La sărbătoarea Corturilor, israelitul evlavios 
îmbină amintirea poporului în marș cu cea a unui 
Dumnezeu credincios, care prin har avea și El cortul 
Lui în timpul călătoriei israeliților, adevăratul cort, 
pînă la sosirea în țara făgăduinţei. 

La Paşte se împletea totdeauna bucuria eliberării 
cu amintirea robiei din Egipt. La terminarea săr- 
bătorii, israeliții se întorceau în grabă la corturile 
lor și acolo, timp de o săptămînă mîncau azimi. La 
Cincizecime, numele Domnului era centrul bucuriei 
poporului care Il înconjura: era bucuria în com- 
uniune, realizată pentru noi prin prezența Duhului 
Sfînt. Dar la sărbătoarea Corturilor e bucuria pură, 
bucuria fără amestecătură, în timpul unui ciclu 
complet de șapte zile. Există chiar porunca de a te 
bucura: „Să te bucuri la sărbătoarea aceasta, tu, fiul 
tău și fiica ta, robul tău și roaba ta și levitul, 
străinul, orfanul și văduva care vor fi în cetățile 


tale“ (Deuteronom 16.14). Nimeni nu-i uitat; 
aspectele diferite ale vieţii de zi cu zi sînt lăsate în 
urmă: nu se lucrează, nu se stă singur, nu sînt 
lacrimi. Totul, în orice participant, trebuie să ex- 
prime bucuria. Ea singură își are loc în sărbătoare. 
Sărbătoare a amintirii şi sărbătoare a bucuriei, 
sărbătoarea Corturilor era şi a odihnei, prin 
împlinirea făgăduinţelor: „căci Domnul Dumnezeul 
tău te va binecuvînta în toate roadele tale și în tot 
lucrul mîinilor tale“ (Deuteronom 16.15). Iată de 
ce ea nu putea fi sărbătorită decît după sosirea în 
Canaan. Muncile anului erau terminate: „după ce 
îți vei strînge roadele din arie și din teasc“ 
(Deuteronom 16.13), şi nu numai din cîmpul tău și 
din via ta. În arie, produsul secerișului fusese bătut, 
în teasc fusese adunat vinul bucuriei; se putea 
atunci gusta din plin roada muncii terminate. 

Dar cum poţi menţine acestă bucurie în cursul 
celor șapte zile? Era stabilit de a prezenta în fiecare 
zi în faţa Domnului un dar de șapte viței, doi 
berbeci, 14 miei, un ţap ca jertfă pentru păcat 
(Numeri 29). Dacă desăvirșirea era aproape 
realizată în ceea ce era de oferit cu bucurie și de 
bunăvoie lui Dumnezeu — 13 viței — vedem totuși 
o scădere în acest dar de bunăvoie în cele șapte zile; 
la fel cei 14 miei, fără defect, exprimînd 
desăvirşirea lucrării de răscumpărare. Dar în 
fiecare zi revenea și jertfa pentru păcat; noi n-am 
ajuns încă la desăvărșirea stării veșnice. 


A opta zi, marea zi a sărbătorii 


După cele șapte zile, sărbătoarea părea ter- 
minată; se părea că viața pămintească trebuia 
reîncepută. Dar iată, în ziua a opta o adunare 
solemnă trebuia convocată; noi jertfe trebuiau 
oferite: era marea zi a sărbătorii. 

Poporul nu putea pricepe sensul adînc al acestei 
zile mari, prima dintr-o nouă săptămînă. Dar ce 
măreție pentru noi, care-i putem înţelege sensul: în 
ziua învierii, zi nouă a unei săptămîni care nu se 
sfirşește — „au început să se înveselească“ 
sărbătoare a bucuriei la masa Tatălui, ziua unei 
mari adunări, care se prelungește în viaţa veşnică, 
ziua în care locuința lui Dumnezeu va fi cu oamenii. 


Sărbătoarea Corturilor în cursul vremii 


Sosit în Canaan, Israel a uitat repede că a fost un 
popor de călători și străini. De fapt, nu găsim decît 
de trei ori sărbătoarea Corturilor sărbătorită con- 
form poruncii. 

Mai întîi, în timpul lui Solomon, la dedicarea 
templului, uneltele sfinte și chivotul sînt împreună 
în casa lui Dumnezeu, care s-a umplut cu un nor: 
„Acum, Doamne Dumnezeule, scoală-Te, vino la 


« 
! 


locul Tău de odihnă, Tu și chivotul măreției Tale 
(2 Cronici 6.41). S-a terminat cu cortul călător. Dar 
Solomon și împărăția sa a păcii n-au fost decît un 
eșantion vremelnic al viitoarei împărății a adevă- 
ratului Fiu a! lui David. 

Sub Ezra, cu altarul reconstruit și închinarea 
restabilită, sărbătoarea a fost din nou ținută (Ezra 
3.4) şi au fost oferite arderi-de-tot. 

Sub Neemia, o regăsim ţinută de rămășița 
revenită pe pămîntul lui Israel. Care a fost motivul? 
Citirea atentă a cărții legii (Neemia 8.13,14): ce 
lecţie pentru noi! Această carte n-a fost citită în 
grabă, ci domol, clar, făcînd să se înţeleagă ce se 
citea. Au ascultat cu atenţie, s-au lăsat învățați și 
apoi au trecut la fapte. Era ziua „Bibliei deschise“. 

Sub Ezechia deja, era Cartea care readuce 
poporul să sărbătorească Paştele așa cum nu mai 
fusese ţinut din zilele lui Solomon (2 Cronici 
30.26). Tot citirea Cărţii, în zilele împăratului Iosia 
condusese poporul la sărbătorirea din nou a 
Paștelor, așa cum nu se mai făcuse, „din zilele 
prorocului Samuel“ (2 Cronici 35.18). 

Sub Neemia s-a citit chiar în luna a șaptea și au 
văzut că-i timpul să ţină sărbătoarea Corturilor. 
Imediat fiecare a alergat la munte să ia ramuri și, 
pe acoperiș, în curte, în curțile casei lui Dumnezeu, 
pe terenul de la Poarta Apelor şi pe locul de la 
Poarta lui Efraim s-au ridicat corturi în care au 
locuit cu bucurie o săptămînă. „Din zilele lui Iosua, 


fiul lui Nun, pînă în ziua aceasta, nu mai făcuseră 
fiii lui Israel așa ceva. Și a fost foarte mare veselie“ 
(Neemia 8.17). 

Dar nu erau nici viței pentru arderi-de-tot, nici 
jertfe de oferit. Se recunoștea neputința și 
slăbiciunea; nu se puteau prezenta în fața Dom- 
nului cum se cuvenea, dar au rămas în faţa Lui și 
„s-a citit în cartea Legii lui Dumnezeu în fiecare zi, 
din cea dintii zi pînă la cea din urmă. În ziua a opta 
a fost o adunare de sărbătoare, după rînduială“ 
(Neemia 8.18,19). 

In Neemia, sărbătoarea Corturilor era ca o an- 
ticipare a învierii naţionale viitoare. Evangheliile 
(Matei 21; Marcu 11; loan 12) prezintă sărbă- 
toarea ca sugerată: ramuri erau presărate sub 
picioarele Domnului cînd Se apropia de cetate. 
Mulțimea Îl recunoștea ca Fiul lui David şi 
Împăratul lui Israel. Dar adevărata sărbătoare a 
Corturilor nu putea fi ținută mai înainte ca Isus 
să-Și fi dat viaţa. 

Va sosi timpul (Zaharia 14) cînd adevărata sărbă- 
toare va fi ţinută în țara Canaan și cei mîntuiți 
dintre neamuri se vor sui pentru a lua parte la 
aceste sfinte și slăvite solemnităţi. Israel se va 
odihni atunci la umbra viței sale și a smochinului 
său și tot pămîntul se va bucura sub domnia 
Prințului păcii. 


Ziua a opta — gustarea cerului 


În așteptarea acestor vremuri fericite anunţate de 
prorocii poporului pămîntesc, Biserica, popor 
ceresc, n-are ceva din această bucurie viitoare, prin 
credinţă, chiar de pe pămînt? 

În Ioan 7, Domnul Se suise în ascuns la săr- 
bătoarea Corturilor, devenită sărbătoarea iudeilor, 
nu a Sa. Pentru el nu era vremea odihnei și a slavei. 
În pustie, chivotul însoțise poporul în pelerinajul 
său, asociindu-se la necazurile lui sau mergînd 
„înaintea lor... un drum de trei zile, ca să le caute 
un loc de odihnă“ (Numeri 10.33). Fraţii lui Isus ar 
fi vrut ca El să Se suie cu ei la sărbătoare. Dar El 
venise în har, Cuvîntul devenit trup, să locuiască 
(să-și facă cortul în mijlocul nostru). Mielul divin 
de Paște urca pentru jertfă și pentru El era începutul 
unui „drum de trei zile“, cînd mergea să pregătească 
pentru ai Săi „un loc de odihnă“. 

A doua zi, ziua cea mare a sărbătorii, Isus Se 
arată în public. El Se adresează atunci nu numai 
evreilor, ci tuturor: „Dacă însetează cineva, să vină 
la Mine și să bea“ (loan 7.37). În pustie, poporul 
putuse să-și potolească setea dintr-o stîncă lovită, 
a cărei apă, care nu secase niciodată, îi întreţinuse 
viața: „O stîncă duhovnicească și care venea după 
ei; și stînca era Hristos“ (1 Corinteni 10.4). Dar 
acum, ca și samariteanca, toți cei cărora le era sete 


se puteau apropia și, crezînd în El, să primească apa 
vieţii de la Acela, unul singur, care putea s-o dea. 

In loan 4 există o apă care ţișnește în viaţă 
veșnică. Ea se întoarce în laudă către Isus, care a 
dat-o. Aici apa curge ca rîuri de apă vie din inima 
credinciosului care vrea să-și potolească setea. Via- 
ţa primită astfel de la El, pătrunsă pînă în adîncul 
sufletului, răspîndește urmări binecuvîntate pentru 
alții. 

Și Duhul Sfînt poate produce aceste roade 
binecuvîntate, umplînd pe răscumpărat cu un Hris- 
tos înviat și slăvit: „va lua din ce este al Meu și vă 
va vesti“ (loan 16.15). Arvună a moştenirii, El 
procură credinciosului gustul mai dinainte al 
cerului, în așteptarea deplinei manifestări a slavei. 

Ca și slujitorul lui Avraam, care avea în mînă 
toate bunurile stăpînului său, inima celui răscum- 
părat ia din Cel căruia Tatăl I-a dar tot ce are, pînă 
în clipa întilnirii, cînd ea va putea spune soțului: „E 
Domnul meu“. i 


Concluzie 


(Numeri 28,29) 


Fiecare sărbătoare era însoțită de jertfe, cum 
vedem între altele și în aceste două capitole. Altfel 
zis, fiecare etapă importantă a vieţii duhovnicești 
este legată de jertfa Domnului Isus: la Paşte, la 
Azimi, la snopul din cele dintii roade, la Cinci- 
zecime, la Trompete, la Ispășire şi la Corturi. 

Înseamnă oare că doar în ocaziile însemnate ale 
vieții trebuie să ne gîndim la Domnul Isus? 
Începutul capitolului 28 ne dă răspunsul: „Să aveţi 
grijă să-Mi aduceți la timpul stabilit darul Meu, 
pîinea Mea pentru jertfele Mele mistuite de foc, 
care Îmi sînt de un miros plăcut... Iată jertfa mis- 
tuită de foc pe care o veţi aduce Domnului: în 
fiecare zi, cîte doi miei de un an fără cusur, ca 
ardere-de-tot necurmată. Să aduci un miel 
dimineața şi celălalt miel seara“. E vorba aici de 
arderea-de-tot necurmată însoțită de darul de 
mîncare și de jertfa sa de băutură. Astfel „timpul 
stabilit“ pentru jertfa Domnului nu corespundea 
doar marilor ocazii, ci în fiecare zi mirosul plăcut 
al arderi-de-tot urca înaintea Lui. 

Dacă vom avea mai mult pe inimă, în fiecare 


dimineaţă și în fiecare seară să mulțumim lui Dum- 
nezeu pentru darul Domnului Isus, vom contribui 
mult la menținerea stării de trezire și vom păstra 
bucuria părtăşiei. În fiecare dimineață să ne gîndim 
la Acela care S-a oferit; în fiecare seară să 
binecuvîntăm pentru că El a venit, pentru că El S-a 
dat. 

În toate dimineţile și serile, mielul era oferit ca 
ardere-de-tot. În ziua sabatului, însă: „să aduceţi 
doi miei de un an fără cusur“ cu darul lor de mîncare 
și jertfa lor de băutură. Aceasta era arderea-de-tot 
pentru fiecare zi de sabat, în afară de arderea-de-tot 
necurmată. O zi pe săptămînă, pentru noi prima zi, 
duminica, avem un sentiment mai profund, mai 
deosebit pentru Domnul Isus care S-a oferit: doi 
miei în plus față de arderea-de-tot din fiecare zi. 

În sfârşit, „a începutul lunilor voastre să aduceţi 
ca ardere-de-tot Domnului: doi viței, un berbec și 
şapte miei de un an fără cusur“ (Levitie 28.11); iată 
arderea-de-tot lunară. Aceste luni ale anului erau 
într-o oarecare măsură paralele cu desfășurarea 
sărbătorilor. La fiecare lună nouă trebuia adusă o 
nouă jertfă. Într-un sens, viaţa creştină trebuie să 
fie o linie în ascensiune continuă, dar prin 
slăbiciunile și neputinţele noastre, şi ea are fazele 
ei. Umbre și lumini, căderi și refaceri, declin și 
reînnoire — la fiecare experiență asemănătoare nu 
trebuie să ne gîndim din nou la jertfa oferită la 
cruce? Amintirea lucrării împlinite la Golgota nu 


este doar pentru marile sărbători; ea trebuie să fie 
în fața ochilor inimilor noatre în toate zilele vieții, 
în toate săptămînile, în toate „lunile“. 

În cele două capitole, accentul este pus pe ar- 
derea-de-tot: Domnul Isus pentru Dumnezeu. Fără 
îndoială, ne gîndim la ceea ce a făcut El pentru noi; 
dar trebuie să ne înălțăm în gîndurile noatre și să 
vorbim Tatălui despre Cel Preaiubit în care El Şi- a 
găsit toată plăcerea. Nu este aceasta o datorie a 
celor care se bucură de moștenire și au parte de 
binecuvîntările reprezentate prin fiecare sărbă- 
toare? . 

Vom merge astfel din zi în zi, din săptămînă în 
săptămînă, din lună în lună, din an în an spre cea 
de a opta zi veşnică în care 

Inimile noastre, de harul Tău pline, 
Vor fi locuinţă doar pentru tine, 
Pe veșnicie. 

